[pic] | EUROOPA KOMISJON |

Brüssel 30.8.2010

KOM(2010) 457 lõplik

2008/0247 (COD)

KOMISJONI ARVAMUS Euroopa Liidu toimimise lepingu artikli 294 lõike 7 punkti c alusel Euroopa Parlamendi muudatuse kohta nõukogu seisukohas seoses järgmise ettepanekuga:

EUROOPA PARLAMENDI JA NÕUKOGU MÄÄRUS konkurentsivõimeliseks kaubaveoks kasutatava Euroopa raudteevõrgustiku kohta

MILLEGA MUUDETAKSE KOMISJONI ETTEPANEKUT Euroopa Liidu toimimise lepingu artikli 293 lõike 2 alusel

2008/0247 (COD)

KOMISJONI ARVAMUS Euroopa Liidu toimimise lepingu artikli 294 lõike 7 punkti c alusel Euroopa Parlamendi muudatuse kohta nõukogu seisukohas seoses järgmise ettepanekuga:

EUROOPA PARLAMENDI JA NÕUKOGU MÄÄRUS konkurentsivõimeliseks kaubaveoks kasutatava Euroopa raudteevõrgustiku kohta

1. Taustteave

Vastuvõtmine komisjonis ja

edastamine Euroopa Parlamendile ja nõukogule: 11. detsember 2008

Euroopa Parlamendi arvamus esimesel lugemisel: 23. aprill 2009

Majandus- ja Sotsiaalkomitee arvamus: 15. juuli 2009

Regioonide Komitee arvamus: 7. oktoober 2009

Nõukogu seisukoha ühehäälne vastuvõtmine: 22. veebruar 2010

Coreperi heakskiit teisel lugemisel toiminud läbirääkimiste tulemusel

saavutatud kompromissile: 7. juuni 2010

Euroopa Parlamendi seisukoht teisel lugemisel: 15. juuni 2010

2. Ettepaneku eesmärk

- Määruse ettepaneku eesmärk on kaasata liikmesriigid ja eelkõige asjaomased raudteeinfrastruktuuri-ettevõtjad konkurentsivõimeliseks kaubaveoks kasutatava rahvusvahelistest kaubaveokoridoridest koosneva Euroopa raudteevõrgustiku väljaarendamisse.

- Kõnealustes koridorides peaks kaubarongidel olema võimalik kasutada paremaid rongiliine ja seeläbi pakkuda praegusest kõrgemat teenuse kvaliteeti (täpsus, sõiduaeg), mis on hädavajalik raudteekaubaveoklientide ligitõmbamiseks. Samuti peaksid kõnealused koridorid võimaldama suurendada kaubavedude jaoks raudtee läbilaskevõimet, sest kaubaveo on viimastel aastatel kasvanud (hoolimata majanduskriisi mõjust peaks raudteekaubavedude maht suurenema ka järgmistel aastatel).

- Komisjon teeb ettepaneku keskenduda kõnealuste koridoride loomisel neljale peamisele tegevussuunale:

- tõhustada raudteeinfrastruktuuri-ettevõtjate vahelist koostööd ja ühtlustada nende tegevust nii infrastruktuuriga seotud operatiivjuhtimisel kui ka investeerimisel. Tõhustamiseks tuleb iga raudteekoridori jaoks luua haldusstruktuur;

- suurendada rahvusvaheliste raudtee-kaubaveokoridoride usaldusväärsust ja raudteekaubaveo infrastruktuuri läbilaskevõimet;

- edendada raudteevõrgustiku ja kaubaterminalide (mere- ja siseveesadamad, rongide sorteerimisjaamad jne) haldamise koordineerimist;

- tagada ettevõtjatele diskrimineerimiseta juurdepääs ja läbipaistvad juurdepääsutingimused, avaldades selleks eeskirjad ja piisavalt asjakohast teavet.

3. Komisjoni arvamus Euroopa Parlamendi muudatusettepaneku kohta

Euroopa Parlamendi seisukoht, mis kiideti heaks 15. juunil 2010, tuleneb viimasel kolmepoolsel kohtumisel saavutatud kompromissist, mis peamiselt käsitleb juurdepääsu koridorile universaalteenistuse ( One Stop Shop ) kehtestamise teel ja rongiliinide reserveerimist ettevõtjate poolt, kes ei ole raudtee-ettevõtjad („kinnitatud taotlejad”). Nõukogu kiitis kompromissi koos komisjoni avalduse eelnõuga (vt allpool) heaks juunis.

4. Kokkuvõte

Vastavalt Euroopa Liidu toimimise lepingu artikli 293 lõikele 2 nõustub komisjon muutma oma ettepanekut järgmiselt:

Samuti teeb komisjon järgmise avalduse (originaalversioon on ingliskeelne):

„The Commission underlines that the one-stop-shop is a joint body set up or designated by the management board of each corridor; its function is that of a coordination tool. It may be a technical body within the corridor management structure or one of the infrastructure managers concerned[1].”

[1] Komisjon rõhutab, et universaalteenistus on iga koridori haldusnõukogu loodud või määratud ühisorgan, mille ülesanne on koordineerida tegevust. See võib olla tehniline organ koridori juhtimisstruktuuris või üks asjaomastest infrastruktuuri-ettevõtjatest.